|  |
| --- |
| **Naziv natječaja:** Javni natječaj za financiranje programa i projekata udruga iz područja održive energetske politike te suzbijanja posljedica klimatskih promjena i prilagodbe tim promjenama iz Proračuna Grada Zagreba za 2018. |

**UPUTE ZA PRIJAVITELJE**

 **na Javni natječaj za financiranje programa i projekata udruga iz područja održive energetske politike te suzbijanja posljedica klimatskih promjena i prilagodbe tim promjenama iz Proračuna Grada Zagreba za 2018.**

Molimo Vas da se prilikom pripreme prijave na Javni natječaj pridržavate sljedećih pravila koja se odnose na:

**1. troškove i proračun programa/projekta (proračun je sastavni dio Prijave A1 koja se ispunjava u elektroničkom obliku):**

* predvidivi dio indirektnih troškova (režije: plin, voda, najam prostora; knjigovodstveni servis) u ukupnom proračunu programa/projekta ne mogu biti veći od 25% ukupnog proračuna planiranog za provedbu programa/projekta;
* u slučaju da se za provedbu vašeg programa/projekta odobri niži iznos sredstava od onog koji ste zatražili u proračunu, imat ćete mogućnost prije sklapanja ugovora o financiranju programa/projekta, izraditi novi proračun (specifikaciju troškova) koja će biti sastavnim dijelom rečenog ugovora pod uvjetom da izmjena troškova ne uzrokuje izmjenu prijavljenog programa/projekta;
* iz sredstava koja se traže za provedbu programa/projekta ne smije se isplaćivati regres zaposlenicima udruge;
* u proračunu programa/projekta koji se prijavljuje ne smiju se uvrstiti troškovi koji se odnose na plaćanje režijskih troškova (npr. troškovi potrošnje električne energije, vode, fiksnih i mobilnih telefona i sl.) koji glase na ime fizičke osobe;
* u slučaju da udruga djeluje u iznajmljenom privatnom stanu potrebno je priložiti presliku ovjerenog ugovora o najmu koji ne može biti sklopljen s osobama koje obnašaju određene funkcije u upravljanju udrugom;
* kao prilog Proračunu programa ili projekta, dostavljaju se dokumenti na osnovu kojih je isti utvrđen (ponuda, izjave suradnika o cijeni koštanja njihovih usluga, procjene troškova i sl.).

**2. Izjava o partnerstvu (Obrazac-A3)**

* potpisana izjava o partnerstvu se prilaže ako je u Prijavi na javni natječaj pod točkom II. podtočkom 3., upisano da se program/projekt provodi s partnerom/ima odnosno u konzorciju;
* izjavu se ne mora prilagati ako je u Prijavi na javni natječaj navedeno da se program/projekt provodi samostalno odnosno bez partnera i konzorcija.

**3. Uvjerenje da se ne vodi kazneni postupak protiv odgovorne osobe udruge i voditelja**

 **programa/projekta**

 - potrebno je priložiti navedeno uvjerenje za odgovornu osobu udruge i za voditelja

projekta ne starije od šest mjeseci od dana objave natječaja.

**4. Potvrdu gradskog upravnog tijela o potrošnji proračunskih sredstava za financijske potpore odobrene iz proračuna Grada Zagreba za 2017.**

* potvrdu gradskog upravnog tijela o potrošnji proračunskih sredstava za 2017. izdaje gradski ured/služba putem kojega je dobivena financijska potpora iz proračuna Grada Zagreba u 2017. i kojem je predano izvješće o utrošku potpore;
* potrebno je priložiti potvrde o potrošnji proračunskih sredstava za 2017. od gradskih ureda/službi putem kojih je potpora dodijeljena;
* ako udruga u 2017. nije dobila financijsku potporu iz proračuna Grada Zagreba, potrebno je prijavi na Javni natječaj priložiti izjavu odgovorne osobe udruge u kojoj ona pod materijalnom i kaznenom odgovornošću izjavljuje da u 2017. nije dobila nikakva financijska sredstva iz proračuna Grada Zagreba. Izjava treba biti vlastoručno potpisana od strane osobe ovlaštene za zastupanje udruge.

**5. Način prijave na Javni natječaj:**

* Prijava se podnosi isključivo u elektroničkom obliku putem on line servisa e-Pisarnice koji se nalazi na internetskim stranicama Grada Zagreba www.zagreb.hr, link:

<https://e-pisarnica.zagreb.hr/ePisarnica/eIsprave2>.

* Prijavu mora podnijeti osoba ovlaštena za zastupanje udruge. Da bi se moglo pristupiti formi za popunjavanje prijave – ePrijavnica, prethodno treba aktivirati korisnički račun za pristup NIAS-u (Nacionalnom identifikacijskom i autentifikacijskom sustavu).
* Udruga može prijaviti najviše tri programa/projekta na ukupno 15 objavljenih javnih natječaja za financiranje programa/projekata udruga iz Proračuna Grada Zagreba za 2018.
* Udruga mora u obrascima odgovoriti na sva pitanja i upisati sve tražene podatke.
* Prijava koja sadrži nečitljive dokaze, dokumentaciju i obrasce iz točke 5. natječaja neće se razmatrati.